[Промяна на часовата зона на сървъра за PHP скриптове](/bg/kb/view/promyana_na_chasovata_zona_na_sarvara_za_php_skriptove_3 "Промяна на часовата зона на сървъра за PHP скриптове")

 PHP скриптовете на вашия акаунт ползват часовата зона на сървъра, която е настроена в зависимост от местоположението на техническия център. Повече информация за Часова зона на сървъра.
Ако желаете да смените часовата зона за вашите PHP скриптове или приложения, можете да направите това чрез използването на date.timezone в php.ini файл. Глобалният php.ini файл за вашия акаунт може да бъде създаден/редактиран чрез секцията PHP настройки във вашия хостинг Контролен панел. Може да прочетете повече за работата с php.ini файлове в този раздел от нашата документация.
За промяна на часовата зона, в php.ini файла трябва да добавите или промените следния ред:
date.timezone = "UTC"
Заменете UTC с часовата зона, която бихте желали да използвате. Списък с часовите зони, поддържани в актуалната версия на PHP, можете да намерите на адрес http://php.net/timezones.
 
Информация за PHP 5.3: Ако вашият акаунт е настроен да ползва PHP 5.3 по подразбиране, освен промяната на date.timezone, трябва да добавите и следния ред в .htaccess файл:
SetEnv TZ
Този .htaccess файл трябва да бъде или в папката с вашите PHP скриптове, или в папка от по-горно ниво.Информация за MySQL: Имайте предвид, че така създадената конфигурация ще определя часовата зона за вашите приложения, но не и за MySQL сървъра. В случай, че използвате вградените функции за работа с дати на MySQL, връщаните от тях стойности ще зависят от сървърната часова зона и ще е необходимо да извършвате часови корекции чрез вашите скриптове. Може да намерите инструкции за това в този раздел от нашата документация.
 